
З А П О В Е Д
[bookmark: _GoBack]					     № 899/25.08.2026

На основание чл. 247, във връзка с чл. 242 ал.1, т. 1 и т. 5 и чл. 242 ал. 2, т. 2 и т. 3 от Закона за горите (ЗГ) и Протокол № 19 от 18.08.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
	1. Отписвам от публичния регистър по чл. 241 от ЗГ „ЗМ ФОРЕСТ КЪМПАНИ“ ООД с ЕИК 202233966 и седалище: гр. Сунгурларе, област Бургас, ул. „Девети септември“ № 52 - по данни на регистъра по чл. 241 от Закона за горите, по данни от търговския регистър на Агенцията по вписвания, седалището е: гр. Бургас, ж.к. Лазур, бл. 15, ет. 3, ап. 13.
	2. Обявявам за невалидно Удостоверение № 4467/05.12.2012 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД е вписан в регистъра и притежава валидно Удостоверение № 4467/05.12.2012 г. за извършване на дейности в горски територии, с вписани в него регистриран лесовъд АДБ, притежаващ Удостоверение за регистрация № 8035 от 02.10.2012 г. При направена на 20.07.2026 г. от Изпълнителна агенция по горите /ИАГ/ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че търговецът няма действащ трудов договор с лице, вписано в публичния регистър на ИАГ за упражняване на лесовъдска практика. Договорът с АДБ е прекратен на 17.02.2014 г., за което обстоятелство ИАГ не е уведомена в нарушение на разпоредбата на чл. 247 от ЗГ. В резултат на настъпилата промяна на обстоятелствата по регистрацията на „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД  търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ.
 Съгласно чл. 242, ал. 1, т. 5 от ЗГ в публичния регистър по чл. 241, ал. 1 от ЗГ може да бъде вписан търговец, който няма парични задължения към държавата, установени с влязъл в сила акт на компетентен орган, или задължения към осигурителни фондове. При направена проверка на 24.07.2026 г. по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че търговецът „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД има задължения към НАП. Вследствие на това обстоятелство, за което също няма постъпило уведомление в ИАГ, дружеството не отговаря на изискванията на чл. 242, ал. 1, т. 5 от ЗГ, а именно - да няма парични задължения към държавата, установени с влязъл в сила акт на компетентен орган, или задължения към осигурителни фондове. 
Съгласно чл. 242, ал. 2 т. 2 от ЗГ, в регистъра по чл. 241 от ЗГ не може да бъде вписан търговец, чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация, а съгласно чл. 242, ал.2, т. 3 от ЗГ в регистър не може да се впише търговец, чийто управител или член на управителен орган е бил управител или член на управителен орган на търговец, отписан от регистъра на основание чл. 245, ал. 1, т. 5 от ЗГ през последните 24 месеца, предхождащи датата на подаване на заявлението за регистрация. При направена от Изпълнителна агенция по горите проверка в търговския регистър на Агенцията по вписванията се установи, че е от 07.01.2019 г. е вписана промяна на правната форма, като от ООД (Дружество с ограничена отговорност) става ЕООД (Еднолично дружество с ограничена отговорност), адрес (седалище), управител и едноличен собственик на капитала на дружеството, за които обстоятелства ИАГ не е уведомена в нарушение на разпоредбата на чл. 247 от ЗГ. Настъпилите промени в обстоятелствата по регистрацията на „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД, а именно - промяна на управител и собственик на капитала на дружеството, са от съществено значение за установяване на съответствието на дружеството към датата на промяната с изискванията, посочени в чл. 242, ал. 2 т. 2 и т. 3 от ЗГ, необходими за вписване на търговците в регистъра по чл. 241 от ЗГ.
	Към 24.08.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД в публичния регистър по чл. 241 от Закона за горите. Не са представени декларация за обстоятелствата по чл. 242, ал.2, т. 2 и т. 3 от ЗГ, както и уведомление за погасени задължения на търговеца.
	Предвид горепосоченото, на основание чл. 247, във връзка с чл. 242, ал. 1 т. 1 и т. 5 и чл. 242, ал. 2 т. 2 и т. 3 от Закона за горите, търговецът „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД с ЕИК 202233966, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „ЗМ ФОРЕСТ КЪМПАНИ“ ООД/„ЗМ ФОРЕСТ КЪМПАНИ“ ЕООД, а след влизането й в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

